कटरा के लिए चलेगी सीधी बस, 13 घंटे में पहुंचाएगी
वैष्णोदेवी दर्शन करने के लिए जाने वाले यात्रियों को अब रोडवेज बस के जरिए आसान सफर करने को मिलेगा। रोहतक से कटरा के लिए जाने वाली परिवहन निगम की बस 13 घंटे में यात्रियों को माता के धाम पहुंचाएगी। यह बात रोडवेज महाप्रबंधक राहुल जैन ने बस को रवाना करने के बाद कही। लंबे समय से रोहतक के लोगों को बस के संचालन का इंतजार था। ये इंतजार अब पूरा हो गया है।
उन्होंने बताया कि प्रतिदिन संचालित होने वाली बस न्यू बस स्टैंड से दोपहर 3.30 बजे न्यू बस स्टैंड से निकलेगी और पानीपत, अंबाला, लुधियाना, जालंधर, पठानकोट, जम्मू होते हुए दूसरे दिन भोर पहर 4.30 बजे कटरा पहुंचेगी। वापसी में बस शाम 4.30 बजे कटड़ा से चलेगी और जम्मू, पठानकोट, जालंधर, लुधियाना, अंबाला, पानीपत दिल्ली होते हुए दूसरे दिन सुबह रोहतक पहुंचेगी। उन्होंने बताया कि प्रति व्यक्ति किराया 630 रुपए निर्धारित किया गया है। बुधवार को पहले दिन बस रवाना करते वक्त खासी संख्या में यात्री मिले हैं, उम्मीद है कि वैष्णो देवी धाम के लिए शुरू की गई बस सेवा यात्रियों को रास आएगी। बस को रवाना करने के दौरान रोडवेज महाप्रबंधक राहुल जैन, एसएस बलबीर सिंह, डीआई रमेश, सीआई प्रेम हरपाल मौजूद रहे।
तीर्थ यात्रा पर जाने वाले
यात्रियों ने जताई खुशी
यात्रीरामचंद्र मलिक सुरेश धींगड़ा ने बताया कि वे वैष्णो देवी जाने के लिए दिल्ली से बस आसानी से मिल जाती है। दिल्ली से बस पकड़ने के लिए वे रोहतक न्यू स्टैंड पहुंचे तो वहां पर पता चला कि आज से कटरा के लिए सीधे बस सेवा शुरू हो गई है। यह जानकारी काफी राहत मिली कि अब रोहतक के दर्शनार्थियों को बस सेवा के जरिए आसानी से माता के धाम पहुंचने में सहूलियत होगी।
कटरा के लिए बस को झंडी दिखाकर रवाना करते जीएम राहुल जैन अधिकारी।
hin_Deva hin_Deva hin_Deva awa_Deva hin_Deva hin_Deva hin_Deva